Tutlayt taqaylit, mazal-itt tettwaɛzel sɣur udabu, tettuneḥsab d tantala ɣas ma d tutlayt taɣelnawt; ssemrasen-tt deg tudert n yall ass; ger twaculin, deg yexxamen, deg yiberdan, ger yelmeẓyen n tɣaltin yemgarraden n teɣremt akked yall tignatin tilɣawayin. Aṭas, ssemrasen-tt nettat d tefransist neɣ d teɛrabt taɣerfant (dderǧa), acku tuget n yimezdaɣ n Tizi wezzu d asinutlayanen: taṛumit/ taqbaylit neɣ dderǧa/ taqbaylit.